நீல சப்டைட்டில் ஜப்பானிய வசனங்கள். மஞ்சள் சப்டைட்டில் கொரிய வசனங்கள்.
(கொரிய மொழியில்) நோவா!
சுன்ஜா, நாங்கள் இங்கே இருக்கிறோம்.
அதோ அங்கே இருக்கிறான்!
நான் அவரைப் பார்க்கிறேன்!
நீ எங்கே போயிருந்தாய்?
நாம் சீக்கிரம் கிளம்ப வேண்டும்.
என் கணவர் இறந்துவிட்டார்.
சுன்ஜா, யார் இவர்கள்?
இவர் கோ ஹான்சு, குடும்ப நண்பர்.
கிராம பகுதியில் நாம் தங்க ஒரு இடத்தை ஏற்பாடு செய்திருக்கிறார்.
பாதுகாப்பான இடத்துக்குப் போகும்படி நம்மை அறிவுறுத்தி இருக்கிறார்கள்.
அந்த பாதுகாப்பான இடம் உங்களை காப்பாற்றாது.
ஆனால் என் கணவர் இங்கே இல்லை.
அவருடைய அனுமதியில்லாமல் நாம் இங்கிருந்து போகக்கூடாது.
நீங்கள் அவருடைய அனுமதியைப் பெறுவதற்குள், எல்லோரும் இறந்துவிடுவீர்கள்.
குண்டுவீசத் தொடங்கியதும், அமெரிக்கர்கள் இரக்கம் காட்ட மாட்டார்கள்.
நீங்கள் போக வேண்டும்.
இது மிகவும் அவசரகதி என்று தெரியும், ஆனால் நாம் இவர்களை நம்பலாம்.
திரு. கோ நம்மை பாதுகாப்பாக வைத்திருப்பார்.
உள்ளே செல்லுங்கள். தேவையானதை மட்டும் பேக் செய்யுங்கள்.
- சீக்கிரம். - போகலாம்.
நோவா, இன்னொரு போர்வையை பேக் செய்!
என்ன செய்கிறீர்கள்? நமக்கு நேரமில்லை.
என்னால் இவற்றை தூக்கி வீச முடியாது.
இவை எங்கள் பரம்பரை சொத்து. என் கணவரும் நானும்...
என்ன நடக்கிறது என்று புரியவில்லையா?
நான் அந்த அளவுக்கு முட்டாள் இல்லை!
ஆனால் இவை பல தலைமுறைகளாக எங்களிடம் இருக்கின்றன.
நான் இவற்றை இழக்க மாட்டேன்.
தள்ளுங்கள்.
போய் பேக்கிங்கை முடியுங்கள். இதை நான் எடுத்து வைக்கிறேன்.
சீக்கிரம்.
மொஸாசு, உன் தொப்பி எங்கே?
ஏற்கனவே அதை பேக் செய்துவிட்டேன்!
சீக்கிரம், வண்டியில் ஏறுங்கள்.
சீக்கிரம்.
ஜியுன்...
அவளுக்கு யாருமில்லை.
அதற்கு வாய்ப்பில்லை. இப்போது காரை நிறுத்த முடியாது.
இல்லையென்றால், நம்மால் நகரத்தைவிட்டு போக முடியாது.
அவளும் குழந்தைகளும் ஏற்கனவே பாதுகாப்பான இடத்தில் இருப்பார்கள் என்று நம்புகிறேன்.
நாம் அவளைத் திரும்ப பார்ப்போம்.
(ஜப்பானிய மொழியில்) வாளிகளை நிரப்புங்கள்!
ஏறுங்கள்! சீக்கிரம்! கூரையை மூடுங்கள்!
எங்களையும் ஏற்றிக்கொள்ளுங்கள்!
எங்களுக்கு கருணை காட்டுங்கள்!
என் மகள்! உடல் நலமில்லாமல் இருக்கிறாள்!
எங்களையும் ஏற்றிக்கொள்ளுங்கள்!
எழுந்துவிட்டாய்.
நாம் வந்துவிட்டோம்.
மொஸாசு, கவனம் இருக்கட்டும்.
சுன்ஜா, நாம் நிஜமாகவே இங்கே இருக்க வேண்டுமா?
அதுதான் நடக்கிறதா?
இந்த இடத்தை சுத்தப்படுத்தி ஒழுங்குபடுத்த மற்ற சிலரை அழைத்திருக்கிறேன்.
அவர்கள் தேவையான பொருட்களை கொண்டு வருவார்கள்.
போர்வைகளையும் அது போன்றவைகளையும்.
ஆனால் இது அழுக்கான தரை.
சமையல்கட்டு இல்லை.
நாங்கள் எப்போது வீடு திரும்ப முடியும்?
போர் முதலில் முடிவுக்கு வர வேண்டும்.
உங்கள் வீடு இன்னமும் இருக்குமா என்பது சந்தேகம்தான்.
கிம் சாங்கோவையும் உங்களுடன் தங்கும்படி கேட்டுக்கொண்டேன்.
அதற்கு வாய்ப்பே இல்லை.
அவர் எங்களுக்கு அறிமுகம் இல்லாதவர்.
சுன்ஜா, யோசெப் இதை ஒருபோதும் அனுமதிக்க மாட்டார். ஒருபோதும்.
இவர் சொல்வது சரிதான்.
எங்களுக்கு அறிமுகம் இல்லாத ஒருவருடன் நாங்கள் எப்படி வசிக்க முடியும்?
இது போல அபத்தமாக பேசாதே.
இது நகரம் என்று நினைக்கிறாயா?
நீ பிள்ளைகளைப் பற்றி யோசிக்க வேண்டும்.
நான் கிராமப்புறத்தில் வளர்ந்தவள் என்பதை மறந்துவிடுகிறீர்கள்.
- நானும்தான். - உரிய மரியாதையுடன் சொல்கிறேன்,
உங்கள் எல்லா தேவைகளையும் பூர்த்தி செய்ய வேலைக்காரர்கள் இருப்பார்கள்.
அதோடு நீங்கள்...
கிட்டத்தட்ட 14 ஆண்டுகளாக நீங்கள் கிராமத்தில் வசிக்கவில்லை.
இது போன்ற நேரங்களில், மக்கள் மாறுவார்கள்.
விரக்தியில் இருப்பவர்கள் என்ன செய்வார்கள் என்று உங்களுக்குத் தெரியாது.
நான் சொல்வதைக் கேளுங்கள்.
அவன் இங்கே தங்கட்டும். நான் அவனை நம்புகிறேன்.
செய்ய வேண்டியது நிறைய இருக்கிறது.
நோவா, காரிலிருந்து பொருட்களை இறக்க உதவி செய்.
கியுங்கீ, இது நாம் எதிர்பார்த்தது போல இல்லை என்பது எனக்குத் தெரியும்...
இந்த விஷயத்தில் நான் சொல்வதைக் கேள்.
நான் வறுமையை நினைத்து பயப்படவில்லை. நான் அதை சமாளித்துவிடுவேன்.
கடினமாக உழைக்கவும் நான் பயப்படவில்லை.
நான் உனக்கு உறுதியளிக்கிறேன்.
ஆனால் இதையெல்லாம் பார்க்கும்போது...
நான் விலங்கைவிட சிறந்தவள் இல்லை என்று தெரியவருவது...
யோசெப் எங்கோ இருக்கும்போது...
நிஜமாகவே போக வேறு இடம் இல்லையா?
இல்லை.
நம்மை போன்ற கொரியர்களுக்கு இல்லை.
என்னால் முடிந்ததை செய்து உங்களுக்கு அதை சௌகரியமாக்கப் பார்க்கிறேன்.
எனக்கு அது வேண்டாம்.
நீங்கள் என்னைத் தவறாகப் புரிந்துகொள்வதையும் நான் விரும்பவில்லை.
நீங்கள் செய்த எல்லாவற்றுக்கும் நான் நன்றிக்கடன்பட்டிருந்தாலும்,
இதற்கு மேல் உங்களிடமிருந்து எதுவும் வேண்டாம்.
என் உதவியை ஏற்றுக்கொள்வதை உன்னால் தாங்கிக்கொள்ள முடியவில்லையா?
- உங்கள் இருவருக்கும் உதவ... - அது என்னை பயமுறுத்துகிறது.
நீ கவலைப்படத் தேவையில்லை. அவனுக்குத் தெரிய வராது.
அவன் புத்திசாலி பையன்.
- அவன் எதையாவது உணர்வான்... - அவன் ஒருபோதும் சந்தேகிக்க மாட்டான்.
அது அவனால் கற்பனை செய்ய முடியாத ஒன்று.
அது ஆபத்தானது.
என் மகனுக்கு ஆபத்து ஏற்படும்படி ஏதாவது செய்வேன் என்று நினைக்கிறாயா?
எனக்கு எப்படி தெரியும்?
நமக்கு ஒருவரையொருவர் நன்றாக தெரியும் என்பது போல பேசுகிறீர்கள்.
நமக்குத் தெரியாது.
அது உண்மையில்லை.
பதினான்கு வருடங்கள்.
நான் அந்த வளைகுடாவில் வாழ்ந்த பெண் இல்லை.
நான் இப்போது...
நான் ஒரு விதவை.
என் அம்மாவைப் போல.
சுன்ஜா.
மின் ஜின் லீ எழுதிய புத்தகத்தை அடிப்படையாகக் கொண்டது
ஜூன் 1945
அது நிஜமா என்று மேற்பார்வையாளரிடம் கேட்க வேண்டும்.
அதை விடு.
அவர்களைப் பார்! எவ்வளவு குண்டாக இருக்கிறார்கள்.
நம்மைவிட அவர்களுக்கு நிறைய கிடைக்கிறது என்பது தெரிந்ததுதான்.
அவர்களை கண்டுகொள்ளாதே.
எப்படி முடியும்? அவர்கள் பேசுவதை நிறுத்துவதே இல்லை.
அவர்கள் நிஜமாக என்ன சொல்கிறார்கள் என்பதை நீங்கள் என்னிடம் சொல்லியிருக்கலாம்.
அதனால் உனக்கு என்ன பயன்?
நான் குண்டாக இருப்பதாக சொல்கிறார்கள்தானே?
அந்த வார்த்தைக்காவது அர்த்தம் புரிந்தது.
நாம் ஒரே வேலையைத்தான் செய்கிறோம்,
ஆனால் நாம் சோம்பேறியாக இருப்பதைப் போல பேசுகிறார்கள்.
இப்படிப் பேசுவதை நீ கேட்பது இது முதல் முறை இல்லை.
ஏன் இப்படி கவலைப்படுகிறாய்?
அழகாக இருப்பவள்தான் என்னை எரிச்சலூட்டுகிறாள்.
அவளைப் பார்!
அவள் நம்மைவிட அழகாக இருப்பதாக நினைக்கிறாள்.
மற்றவர்களைவிட தான் ஒசத்தி என்று நினைக்க அவள் யார்?
பேசுவதை விட்டுவிட்டு வேலையைப் பார்த்திருந்தால்,
இந்நேரம் வேலையை முடித்திருக்கலாம்.
பாருங்கள்! எல்லோரும் கூடுதல் வேலை பாருங்கள்.
நாங்கள் என்ன செய்ய வேண்டும் என்று சொல்ல நீ யார்?
நாங்கள் உன்னைப் போன்றவர்களுக்கு வேலை செய்யவில்லை!
அதில் உறுதியாக இருக்கிறாயா?
அங்கே என்ன வெட்டிப் பேச்சு?
வேலையைப் பாருங்கள்.
ஏதாவது பிரச்சினையா?
போ! இங்கிருந்து போ!
அது இங்கிருந்து போகிறது!
உதவி செய்!
அது சுதந்திரமாக இருக்க விரும்புகிறது!
ஓடிக்கொண்டே இரு! அவன் உன்னைப் பிடிக்க விடாதே!
சீக்கிரம், ஓடு!
- மொஸாசு, அது ஓடுகிறது! - ஓடிக்கொண்டே இரு! போ!
உதவி!
- எங்களுக்கு உதவுங்கள். - போ!
திரு. கிம், இதோ!
பிடித்துவிட்டேன்.
நியாயமே இல்லை. இருவரும் சேர்ந்து அதைப் பிடித்துவிட்டீர்கள்.
உனக்கு நன்றி சொல்ல மாட்டேன்.
இதை கொண்டு போகிறீர்களா?
இது பள்ளியைவிட மிகவும் ஜாலியாக இருக்கிறது.
நீ ஒப்புக்கொள்ள மாட்டாயா?
நாம் திரும்பி போக மாட்டோம் என்று நம்புகிறேன்.
போர் நிரந்தரமாக நீடிக்கப் போவதில்லை.
தவிர, இதைத்தான் உன் வாழ்க்கையில் நீ செய்ய விரும்புகிறாயா?
கோழிகளைப் பிடிப்பதும், அவற்றின் கழிவுகளை சுத்தப்படுத்துவதுமா?
எனக்கு அது பரவாயில்லை.
கோ ஹான்சு நம்மை இங்கே கூட்டிவரவில்லை என்றால்?
நாம் மிகவும் அதிர்ஷ்டசாலிகள்தானே?
ஆனால் அம்மா செய்வது நியாயமில்லை.
திரு. கோவை நம்மிடம் அறிமுகம் செய்வதற்கு அவருக்கு ஏன் இவ்வளவு நாட்கள் ஆனது?
நாம் சாப்பிடக் கூடிய அந்த மிட்டாய்களை நினைத்துப் பார்.
காலத்தை வீணடித்துவிட்டார்.
ஹலோ.
உங்களுக்கு என்னை ஞாபகம் இருக்காது.
அன்று இரவு நான் இங்கே இருந்தேன்.
நினைவிருக்கிறது.
நான் வருத்தப்பட்டேன்.
உங்கள் பேரன்,
அவன் எப்படி இருக்கிறான்?
அன்று இரவு அவன் அப்படி பேசியிருக்கக் கூடாது.
பொதுவாக அப்படி நடந்துகொள்ள மாட்டான்.
இல்லை, நான் ஏற்றுக்கொள்ள மாட்டேன்.
கவுண்டரில் இருந்தவன், மரியாதையாக நடக்கவில்லை.
அதை கேள்வி கேட்க உங்கள் பேரனுக்கு தைரியம் இருந்தது.
நான் உங்களை சங்கடப்படுத்துகிறேன் என்பது புரிகிறது.
அது என்னுடைய எண்ணம் இல்லை.
நான் மன்னிப்பு கேட்கிறேன்.
சாலமன், உனக்கு என்ன வேண்டும்?
நில உரிமையாளர், அவர் நிலத்தை விற்க விரும்புகிறார்.
இந்த முறை உண்மையாகவே.
அட, நீ மிகவும் விரக்தியில் இருக்க வேண்டும்.
நீ விரக்தியில்தான் இருக்கிறாய்.
நீ நிதி திரட்டுவதைப் பற்றி கேள்விப்பட்டேன்.
அது உனக்கு நடக்காமல் போனதற்கு வருந்துகிறேன்.
அபே. அவர்தான் இலக்கு.
வெளியே போ. நீ மாறவே இல்லை.
ஆனால் நான் மாறிவிட்டேன்.
மூன்று மாதங்களை தள்ளவே என் வங்கிக்கணக்கில் பணம் உள்ள நிலையில்,
நீங்கள் இழக்க எதுவும் இல்லாத ஒருவரைப் பார்க்கிறீர்கள் என்று சொல்லலாம்.
இல்லையா? ஆனால் உனக்கு என் உதவி தேவை, சரியா?
- ஆம். - சரி.
நான் ஏன் உதவ வேண்டும்?
ஏனென்றால் நீங்கள் இங்கே செய்வது,
கடினமாக உழைப்பதும்,
ஒரு அலுவலகத்தின் சாதாரண பணியாளர் போல இருப்பதும்தான்,
தொடர்ந்து எட்டு வருடங்களாக உயர் பதவியில் ஆதிக்கம் செலுத்தியது
அந்த டாம் ஆண்ட்ரூஸ் இல்லை.
பிறகு மீண்டும், நீங்கள் அவர்களுடைய கவனத்தை பெறவே இல்லை, சரிதானே?
சாலமன், நீ எதைப் பற்றி பேசுகிறாய்?
டாம், நீங்கள் இங்கே இருப்பதற்கான நிஜ காரணத்தைப் பற்றி பேசுகிறேன்.
எதற்காக உங்களை நியூ யார்க்கிலிருந்து அனுப்பினார்கள் என்று.
வாடிக்கையாளர்களின் சொத்து விஷயத்தில் அலட்சியமாக நான் இருந்ததைப் பற்றி நீ கேள்விப்பட்டிருப்பாய்தானே?
அதைப் பற்றி உன்னிடம் நான் விளக்கத் தேவையில்லை,
ஆனால் ஒருவன்... எனக்கு வேண்டுமென்றே தொல்லை கொடுத்தான்.
அவன் ஈடுபடும் எல்லாவற்றிலும் வெற்றி பெறும் திறமை அவனிடம் இல்லை என்று சொல்லும் தைரியம் இருந்ததால்.
பிறகு எனக்கு எதிராக அவன் மூர்க்கமாக நடந்துகொண்டான்,
அவன் என்னுடைய ஒவ்வொரு வியாபாரத்தையும் ஜாக்கிரதையாக ஆய்வு செய்தான்.
யார் செய்தார்கள் தெரியுமா?
பால்ட்வின் யூனைடெட்.
யார் அது? அது முக்கியமில்லை.
அது முக்கியமில்லை, சாலமன்.
படிவங்களில் முறைகேடுகள் இருந்தன.
நான் அவற்றை நிரப்பினேன் என்பதால் இல்லை.
கண்டிப்பாக இல்லை. அது உன்னைப் போல ஒரு வீணாய்ப் போன ஆய்வாளன் செய்தது.
ஆனால் நிறுவனம் நீங்கள் தவறு செய்யவில்லை என்றது.
கடைசியாக, ஆம்.
இருந்தாலும் என்னை துரத்திவிட்டார்கள்.
ஹலோ, டோக்கியோ, என் சிறை தண்டனை.
டாம், உங்களுக்கு என்ன வேண்டும்?
நான் என் பிள்ளைகளை வருடத்துக்கு ஒரு முறைக்கு மேல் பார்க்க வேண்டும்.
அவர்கள் என்னை வெறுக்காமல் இருந்தால் போதும்.
இல்லை, நிஜமாகவே எனக்கு என்ன வேண்டுமென்றால்
என் முன்னாள் மனைவி ஒரு பணக்கார, புதிய கணவனை கட்டிக்கொண்டு,
என்னைத் தனியாக விட்டால் போதும்.
அது மிகவும் நன்றாக இருக்கும்.
இல்லை, நீங்கள் நிஜமாகவே ஆசைப்படுவது அதற்கு இல்லை, டாம்.
உங்களுக்கு வீட்டிற்குப் போக வேண்டும்.
உண்மையில் அதுதான் இல்லையா?
அடுத்த ஆண்டு இதே நாள் நீங்கள் வீட்டில் இருக்கலாம் என்று நான் சொன்னால்?
இந்த நிறுவனத்திலிருந்து விலகி,
உங்கள் சொந்த பணத்தில் அடுத்த நிறுவனத்தை அமைத்துக்கொண்டு,
டாம் ஆண்ட்ரூஸ் தோற்றவன் இல்லை என்று உலகத்துக்குக் காட்டலாம்.
நிஜமாகத்தான் சொல்கிறேன். அது நடக்கலாம்.
ஆனால் அதில் நிபந்தனைகள் இருக்கின்றன.
அம்மா! அவர் வருவார் என்று தெரியும்!
மொஸாசு!
ஹேய், பொறு!
திரு. கோ!
அம்மா, பாருங்கள்!
இசையை நான் எவ்வளவு மிஸ் செய்தேன் என்பதை உணரவில்லை.
சுன்ஜா, அதைக் கேள்.
இது ஒன்றுமில்லை, ஆனால் நீங்கள் மகிழ்ச்சியடைந்ததில் எனக்கு மகிழ்ச்சி.
வேறு என்ன கொண்டுவந்தீர்கள்?
- மொஸாசு! - அங்கே.
ஆஹா!
பார், நோவா! அவர் கொண்டு வருவார் என்று சொன்னேனே.
எனக்குப் பிடித்தது.
நோவா, இவை உனக்கு.
நீ அவற்றைப் படிக்க வேண்டும். கவனமாக.
இவற்றை உங்களுக்காக மொழிபெயர்க்க வேண்டுமா?
எனக்கு அவற்றைப் படிக்கத் தெரியும். உன்னால் முடியுமா என்று தெரிந்துகொள்ள விரும்புகிறேன்.
நான் மொழியைப் பற்றி பேசவில்லை,
ஆனால் அதில் சொல்லப்பட்டவை, சொல்லப்படாதவை எல்லாம்.
வேறு விதமாக சொன்னால், நீ இல்லாததை படிக்க கற்றுக்கொள்ள வேண்டும்.
ஆஹா, இங்கே நிறைய இருக்கிறது.
இது என்ன?
அதை கவனமாக எடு.
நீ காத்தாடி விட்டிருக்கிறாயா?
இல்லை, ஒருபோதும் இல்லை.
நீங்கள் இருவரும் எப்படி விடுகிறீர்கள் என்று பார்ப்போமா?
ஆம்!
- போகலாம். - ஆற்றங்கரைக்குப் போவோம்.
அது பொருத்தமாக இருக்கும்!
வாருங்கள்!
என்ன செய்கிறீர்கள்?
சுன்ஜா, ஒவ்வொரு பையனுக்கும் காத்தாடி பறக்கவிட தெரிந்திருக்க வேண்டும்.
பிள்ளைகளா.
நீ கவனமாக இருக்க வேண்டும்.
இந்த அலுவலக அறையில் இருந்தவன் நன்றாக வேலை செய்யவில்லை என்று கேள்விப்பட்டேன்.
அவன் தோல்விக்கு அலுவலகம்தான் காரணம் என்று நினைக்கிறாயா?
அதைப் பற்றி எனக்குத் தெரியாது.
ஆனால் அவன் இதற்கு கொஞ்சம்...
அதிகப்படியானவன் என்று கேள்விப்பட்டேன்.
மிகவும் திமிரானவன் கூட.
அவன் தன்னை அமெரிக்கக்காரனாக நினைத்தான் என்று கேள்விப்பட்டேன்.
அதுதான் காரணமாக இருக்கும்.
எதற்கு இங்கே வந்தாய்?
நான் டாமிடம் நல்ல செய்தியைச் சொல்ல வந்தேன்.
நில உரிமையாளர் விற்க முடிவு செய்திருக்கிறார்.
உனக்கு அதில் பங்கு இருக்கும் என்று நினைக்கிறேன்.
இருக்கிறது.
- உன் பங்கு என்ன? - ஐந்து சதவீதம்.
அப்படியா.
வாழ்த்துகள்.
நன்றி.
வேறு ஏதாவது இருக்கிறதா?
நீ தெரிந்துகொள்ள வேண்டும்...
நீதான் இங்கே உயர்ந்த பதவியில் இருந்திருக்க வேண்டும்.
நீ இங்குள்ள எல்லோரையும் விட கடினமாக உழைக்கிறாய்.
நீ புத்திசாலி கூட.
இதை தெரிந்த ஒருவருக்கு பைத்தியம் பிடிக்க வேண்டும்.
ஏனென்றால் அந்த நாள் வரவே வராது,
அது நம் இருவருக்கும் தெரியும்.
அதற்கு நீ எவ்வளவுதான் தகுதியானவளாக இருந்தாலும் சரி.
நான் அதற்காக வருந்துகிறேன்.
நான் உனக்கு ஆதரவாக இருக்கிறேன்.
மனதார சொல்கிறேன்.
ஒரு நொடி.
இரவு உணவு சாப்பிட விரும்புகிறாயா?
டேட் போலவா?
அமெரிக்கர்கள் அப்படித்தான் செய்வார்களா?
எல்லாவற்றையும் தெளிவாக?
இல்லை. முதலில் குளிக்க வேண்டுமா என்று தெரிந்துகொள்ள விரும்புகிறேன்.
தயவுசெய்து குளி.
ஒரு நிபந்தனை.
அது என்ன?
இடத்தை நான் தேர்வு செய்வேன்.
இதோ.
இன்று அவை எல்லா உணவையும் சாப்பிடுகின்றன.
அவை பல நாட்களாக சாப்பிடவில்லை என்று நீங்கள் நினைக்கலாம்.
அது நிஜமில்லை. நேற்றுதான் அவற்றுக்கு வயிறார உணவளித்தேன்.
அப்படியென்றால் தினமும் இங்கே வருவீர்களா?
வார இறுதி நாட்கள் தவிர.
வார இறுதி நாட்களில் குழந்தைகள் அதிகமாக இருப்பார்கள்.
உங்களுக்குக் குழந்தைகளைப் பிடிக்காதா?
இல்லை, எனக்குக் குழந்தைகளைப் பிடிக்கும்.
எல்லோரையும் இல்லை.
ஆனால் இவை குழந்தைகளைக் கண்டு பயப்படும்.
கொஞ்சம் எடுத்துக்கொள்ளுங்கள்.
ஓ, எனக்கு அதைப் பிடிக்கவில்லை.
அவன் எல்லா உணவையும் திருடுகிறான்.
அதை ஏன் ஆண் என்று நினைக்கிறீர்கள்?
அது பெண்.
அப்படியா?
ஆனால் அதனிடம் கவனமாக இருங்கள்.
அது சாப்பிட ஆரம்பித்தவுடன், எப்போது நிறுத்துவது என்று அதற்கு தெரியாது.
இகைனோ வார்டில் இருக்கும் பன்றிகளைவிட மோசமானவை.
அங்கேதான் வளர்ந்தீர்களா?
இல்லை.
நான் யோங்டோவில் பிறந்தேன்.
யோங்டோ? அது எங்கே இருக்கிறது?
அது இங்கே இல்லை.
நான் செய்ய வேண்டியது நிறைய இருக்கிறது.
நான் போக வேண்டும்.
என் பேரன்.
அவன் நல்ல பையன்.
ஆனால் இப்போது கஷ்டப்படுகிறான்.
இது கஷ்ட காலமாக இருக்க வேண்டும்.
எளிதானது இல்லை.
அவனுக்கு, வாழ்க்கை வித்தியாசமாக இருக்கும் என்று நம்பினேன்.
நான் அவனுடைய வயதில் இருந்தபோது,
நான் ரேஷன் வரிசையில் நின்று, விமானத் தாக்குதல் எச்சரிக்கை பயிற்சி பெற்றேன்.
அமெரிக்கர்கள் வந்து எங்களை படுகொலை செய்வார்கள் என்று நினைத்தோம்.
பைத்தியம் பிடித்த உலகில் வாழாததற்கு
நீங்கள் அவனைக் குறை சொல்ல முடியுமா?
ஆனால் அதற்கு வாழ்க்கை அவனுக்கு எளிதாக இருக்க வேண்டும் என்று அர்த்தமில்லையா?
இல்லை.
காலங்கள் எதுவாக இருந்தாலும், வாழ்க்கை எளிதானது இல்லை.
நாம் கடவுள்களாக இல்லாவிட்டால்.
நீங்கள் எல்லோரும் பறந்து போகும் நேரம்!
இன்னும் உயரமாக போ!
போ!
வேகமாக!
அதை இன்னும் உயரமாக பறக்கவிடு.
ஓடிக்கொண்டே இரு!
- அதை கீழே வர விடாதே! - வேகமாக!
இன்னும்! இதோ!
மொஸாசு, கவனமாக இரு, விழுந்துவிடாதே!
ஜாலியாக இருக்கிறது! பொறு!
நோவா! மொஸாசு!
நோவா!
அம்மா!
- மொஸாசு, என்னிடம் வா. - அம்மா.
அவை வடக்கு நோக்கி போகின்றன.
அவற்றுக்கு நாகசாகி இலக்காக இருந்தால், அவை எதிர் திசையில் சென்றிருக்கும்.
அந்த விமானங்கள் உங்கள் கணவரை நோக்கி போகவில்லை.
- கியுங்கீ! - நான் அவரை போக விடுவேன்.
இங்கே. எல்லாம் முடிந்தது.
இப்படிப்பட்ட பாக்கியம் கிடைக்க என் மைத்துனர் அதிர்ஷ்டசாலியாக இருக்க வேண்டும்.
எல்லோரும் அவர் மீது பொறாமைப்பட வேண்டும்.
அப்படித்தான் நம்புகிறேன்.
இது பொருந்தும் என்று நம்புகிறேன்.
நான் போய் இதை கொடுத்துவிட்டு விடுகிறேன்.
நேரமாகிவிட்டது. காலையில் போங்கள்.
நாளை அங்கே போவதாக மேற்பார்வையாளர் சொன்னார்.
இவற்றை சீக்கிரம் அனுப்ப விரும்புகிறேன்.
தவிர, இன்றிரவு எனக்கு நல்ல தூக்கம் கிடைக்குமா என்று தெரியவில்லை.
கியுங்கீ,
உறுதியாக அவர் நன்றாக இருப்பார்.
எனக்குத் தெரியும்.
ஆனால் நாளை?
அல்லது அதற்கு அடுத்த நாள்?
அவர் எப்போதும் பாதுகாப்பாக இருப்பார் என்று நீ உறுதியாக சொல்ல முடியாது.
அதற்கு வாய்ப்பில்லை.
நாம் எல்லோரும் ஒன்றாக இருக்கிறோம்...
அவர் தனியாக இருப்பதை நினைத்துப் பார்க்க...
அது நியாயமாக தெரியவில்லை.
நோவா.
போதும்.
படுக்கைக்குப் போ.
நீ...
உன் அப்பா,
நீ அவரை மறந்துவிடக்கூடாது.
அது உனக்கு தெரியும்தானே?
என்னால் எப்படி முடியும்?
எனக்குத் தெரியும். ஒரு திருடன் இருக்கிறான்!
யாரோ முட்டைகளை திருடுகிறார்கள்!
என்ன?
கடந்த சில நாட்களாக,
முட்டைகளின் எண்ணிக்கை குறைந்துகொண்டே வருகின்றன.
நான் மேற்பார்வையாளரிடம் சொன்னபோது,
நான் சொல்வது சரிதான் என்றார்.
அவர் மிகவும் கோபப்பட்டார்.
ஆனால் நாம் திருடனைப் பிடிப்போம் என்று வாக்குறுதி கொடுத்தேன்.
அவரிடம் ஏன் இப்படி ஒரு வாக்குறுதி கொடுத்தாய்?
நீ எப்படி அவனைப் பிடிப்பாய்?
ஒரு பொறி வைக்கலாம் என்று நினைத்தேன்.
- பொறியா? - அது என்ன?
அது வேலை செய்யாது.
நிஜமாகவே அந்தத் திருடனை பிடிக்க வேண்டும் என்றால், மறைந்திருந்து கண்காணிக்க வேண்டும்.
அவனை கையும் களவுமாக பிடிக்க வேண்டும்.
அதுதான் சரி!
அம்மா, நான் அதைச் செய்யலாமா? தயவுசெய்து.
அது பாதுகாப்பானதா? யாராவது ஆபத்தாக இருந்தால்?
இரண்டு பையன்களுக்கும் எனக்கும் சமாளிக்கும் பலம் இருக்கிறது என்று நினைக்கிறேன்.
அது யாராக இருந்தாலும் சரி.
உடனடியாக அவனைப் பிடித்து, இதை முளையிலேயே கிள்ளுவது நல்லது.
அம்மா, அவருக்கு அதெல்லாம் தெரியும்.
அவரைப் பார்த்தாலே தெரியும்.
- உறுதியாக அது பரவாயில்லை என்று... - பிறகு அதுதான் திட்டம்.
போய் உன் அண்ணனிடம் சொல்.
இரவு உணவிற்குப் பிறகு, நாம் மறைந்திருந்து கண்காணிக்க சரியான இடத்தைக் கண்டுபிடிப்போம்.
- அது எப்படி? - எனக்கு இந்த திட்டம் பிடித்திருக்கிறது.
நான் என் அண்ணனிடம் சொல்கிறேன்.
இந்த இடம் இன்னும் சிறப்பாகிக்கொண்டே வருகிறது.
உறுதியாகவா?
கவலைப்படாதீர்கள்.
அநேகமாக சில கிராமவாசிகள் பசியோடு சுற்றித்திரிவார்கள்.
நானும் வரலாமா?
நீங்கள் எங்களுடன் வர விரும்புகிறீர்களா?
மறைந்திருந்து கண்காணிப்பது பற்றி இப்போதுதான் முதல் முறையாக கேள்விப்படுகிறேன்.
சுவாரஸ்யமானதாகத் தெரிகிறது.
ஆனால் நான் வருவது தொந்தரவாக இருக்கும் என்றால்...
நீங்கள் வருவதால் உறுதியாக பையன்கள் மகிழ்ச்சி அடைவார்கள்.
இதற்கு முன்பு யாகிடோரி சாப்பிட்டிருக்கிறாயா?
நிச்சயமாக.
வாருங்கள்!
இரண்டு பீர்கள்.
இங்கே சாப்பாடு நன்றாக இருக்கும்.
அதோடு விலை குறைவாக இருக்கும்.
என் நிலைமைக்கு பொருத்தமானது.
நன்றி.
உனக்குத் தெரியும்...
நமக்கிடையே விஷயங்கள் எளிதாக இருந்ததில்லை என்பதை புரிந்துகொள்கிறேன்.
அது பெரும்பாலும் என் தவறுதான்.
ஆனால் நான் இப்போது இந்த நிலைமையில் இருக்கிறேன்.
நான் பாசாங்கு செய்வதை விட்டுவிட்டேன்.
இது உனக்கு ஒத்துவராது என்றால்...
நீ தாராளமாக கிளம்பிப் போகலாம்.
மனது காயப்படாது.
ஆனால் நீ இதை தெரிந்துகொள்ள வேண்டும் என்று விரும்புகிறேன்.
நான் எப்பொழுதும் இப்படி மோசமான நிலையில் இருக்கப் போவதில்லை.
நான் புத்திசாலி.
வெறி கொண்டவன்.
இப்போது எனக்கு இந்த விளையாட்டின் விதிகள் புரிந்துவிட்டன.
ஒருவருக்கு மோசமானதை செய்து நான் வெற்றி பெற மாட்டேன்.
ஆனால் அதை செய்பவர்கள்...
அவர்கள் நியாயமாக விளையாடுகிறார்கள்.
நான் சொன்னது போல, இது உனக்கு ஒத்துவராது என்றால்,
நான் புரிந்துகொள்வேன்.
சியர்ஸ்.
பல மணிநேரமாகிவிட்டது.
இன்னும் எவ்வளவு நேரம் காத்திருக்க வேண்டும்?
இரண்டு மணிநேரம்தான் ஆகிறது.
அமைதியாக இரு.
நீயே திருடனையும் பயமுறுத்தி துரத்தப் போகிறாய்.
மொஸாசு.
இன்றிரவு யாரையும் பிடிக்க முடியாமல் போகலாம்.
அவன் புத்திசாலியாக இருந்தால், சில இரவுகள் வராமல் இருப்பான்.
இன்றிரவு அது நடக்காது என்கிறீர்களா?
யாரால் சொல்ல முடியும்?
திரு. கிம், திரு. கோவை எங்கே சந்தித்தீர்கள்?
நோவா.
அது அவமரியாதையான செயல்.
பரவாயில்லை.
சில நாட்களாகவே நீ அதைக் கேட்க நினைத்திருக்கிறாய் என்று என்னால் சொல்ல முடியும்.
15 ஆண்டுகளுக்கு முன்பு அவரை கப்பல்துறையில் சந்தித்தேன்.
நான் அப்போது அங்கே வேலை செய்துகொண்டிருந்தேன்.
என்னால் முடிந்த வேலைகளை செய்துகொண்டு,
நிறைய பிரச்சினைகளில் சிக்கிக்கொண்டிருப்பேன்.
என்ன மாதிரியான பிரச்சினை?
சண்டையில் ஈடுபடுவது.
நான் முட்டாளாக இருந்தேன்.
விவரமில்லாதவனாக.
கோபமாகவும் கூட.
ஒரு ஆபத்தான கலவை.
ஏன் கோபமாக இருந்தீர்கள்?
கொரியாவில், என் அப்பாவுக்கு கொஞ்ச நிலம் இருந்தது.
அதிகம் இல்லை, ஆனால் அவர் எங்களுக்கு சோறு போட்டார்.
ஆனால் ஜப்பானியர்கள் வந்ததும்,
விவசாயிகள் தங்கள் நிலத்தின் அளவை பதிவு செய்ய உத்தரவிடப்பட்டது.
ஒரு எழுத்தர் தவறாக, என் அப்பாவின் நிலம் மிகப்பெரியது என்று பதிவு செய்துவிட்டார்.
வரிக் கட்டணம் வந்ததும், என் அப்பாவால் கட்ட முடியவில்லை.
அவரிடமிருந்து நிலம் பிடுங்கப்பட்டது.
கடைசியாக,
என் இளைய சகோதர, சகோதரிகள் பல்வேறு குடும்ப உறுப்பினர்களிடம் அனுப்பப்பட்டார்கள்.
அதற்காக என் அம்மா மிகவும் கண்ணீர் விட்டு அழுதார்.
அவருக்கு என் அப்பா மீதிருந்த அன்பு,
கசந்துவிட்டது.
ஒரு நாள் காலை, என் அப்பா வயல்களுக்கு போனார்.
ஒரு காலத்தில் அவருடையதாக இருந்த வயல்களுக்கு.
அவர் திரும்பி வரவே இல்லை.
நான் அவரை அங்கேயே புதைத்தேன்...
ஒருகாலத்தில் அவருடைய உருளைக்கிழங்குகள் வளர்ந்த இடத்தில்.
அதற்கு பிறகு நான் வீட்டைவிட்டு வந்துவிட்டேன்.
அங்கே பாருங்கள்!
எத்தனை பேர் இருக்கிறார்கள்?
கதவுகளுக்குப் போங்கள்.
மாட்டிக்கொண்டோம்! ஓடுங்கள்!
- போ! - அண்ணா, உனக்கு ஒன்றுமில்லையே?
அவர்கள் தப்பிக்கிறார்கள்!
அவர்களை பற்றி கவலைப்படாதே.
ஒருவனைப் பிடித்துவிட்டேன்.
அவன்!
இந்தப் பையனை உனக்குத் தெரியுமா?
நோவாவை பள்ளியில் துன்புறுத்துபவன் அவன்தான்.
தயவுசெய்து. கோவிலில் இருக்கும் ஆசிரியர்களுக்குத் தெரிந்தால், என்னை அடிப்பார்கள்.
நீ வெளியேற்றப்பட்டவர்களில் ஒருவனா?
ஏன் எங்கள் முட்டைகளை திருடுகிறாய்?
எங்கள் 20 பேருக்கு போதுமான உணவு இல்லை.
நாங்கள் எப்போதும் பட்டினி கிடக்கிறோம்.
எனவே நீ இவனை என்ன செய்ய விரும்புகிறாய்?
நானா?
நீ முடிவு செய். நான் இவனை ஒரு எச்சரிக்கையுடன் போக சொல்லலாம்.
அல்லது என்னவோ நடக்கட்டும் என்று இவனை மீண்டும் கோவிலுக்குக் கூட்டிப்போய் விட்டுவிடலாம்.
அவனை விட்டுவிடுங்கள்.
ஆனால் அவன் உனக்கு பல மோசமான விஷயங்களைச் செய்திருக்கிறான்!
போ. நோவா மனம் மாறுவதற்கு முன்.
ஹேய்!
மற்றவர்களுடன் பகிர்ந்துகொள்ள மறந்துவிடாதே. புரிந்ததா?
நீ எப்படி அவனை போக விடலாம்?
நீ அவனை பழிவாங்கியிருக்கலாம்.
உன் அண்ணன் செய்தது சரிதான்.
வேறு வழியை விட உன் எதிரி உனக்கு கடன்பட்டிருப்பது நல்லது.
உறுதியாக நோவாவிற்கு அது ஏற்கனவே தெரிந்திருக்கிறது.
அப்படியா?
நான் அதை நினைவில்கொள்ள வேண்டும்.
போகலாம். தாமதமாகிவிட்டது.
அது சுவாரஸ்யமாக இல்லையா, பெரியம்மா?
மிக அதிகமாக.
இன்றிரவு நம்மால் தூங்க முடிந்தால் ஆச்சரியம்தான்.
ஹலோ?
முடிந்தது.
இப்போது அந்த இடம் அபேவுக்கு சொந்தமாகிவிட்டது.
இப்போது நம் வேலைக்கான நேரம். அந்த திட்டம் வேலை செய்யட்டும்.
அது வேலை செய்யும். எனக்குத் தெரியும்.
வசனத் தமிழாக்கம் அருண்குமார்